Nr. C 140/10 De Europæiske Fællesskabers Tidende 30. 5.91 
II 
(Forberedende retsakter) 
KOMMISSIONEN 
Udkast til Rådets forordning (EØF, Euratom) om bistand til Unionen af Socialistiske Sovjet­
republikker til støtte af bestræbelserne for sanering og genrejsning af den sovjetiske økonomi 
(91/C 140/08) 
KOM(91) 172 endelig udg. 
(Forelagt af Kommissionen den 8. maj 1991) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
og til Traktaten om Oprettelse af Det Europæiske Atom­
energifællesskab, særlig artikel 203, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Det Europæiske Økonomiske Fællesskab og Det Euro­
pæiske Atomenergifællesskab har indgået en aftale om 
handel og handelsmæssigt og økonomisk samarbejde 
med Unionen af Socialistiske Sovjetrepublikker; 
Fællesskabet og dets medlemsstater gav på Det Euro­
pæiske Råds møder i Dublin og i Rom i 1990 udtryk for, 
at de var villige til at støtte de sovjetiske myndigheders 
reformer med henblik på sanering og genrejsning af den 
sovjetiske økonomi, særlig i form af faglig bistand inden 
for uddannelse i offentlig og privat forvaltning, finan­
sielle tjenesteydelser, energi, transport og distribution af 
levnedsmidler; 
Det Europæiske Råd fremhævede endvidere på mødet i 
Rom, at det var vigtigt, at Kommissionen foretog en 
effektiv koordination af Fællesskabets og de enkelte 
medlemsstaters individuelle indsats i Sovjetunionen; 
Kommissionen bør ved gennemførelsen af Fællesskabets 
bistand bistås af et udvalg bestående af repræsentanter 
for medlemsstaterne; de faktisk disponible bevillinger vil 
blive fastlagt som led i budgetproceduren under overhol­
delse af de finansielle overslag,, der er bilagt aftalen mellem institutionerne af 29. juni 1988 ('); disse foran­
staltninger vil kunne bidrage til virkeliggørelsen af 
Fællesskabets målsætninger, og Traktaten indeholder for 
de pågældende foranstaltninger ikke anden hjemmel end 
artikel 235 i EØF-Traktaten og artikel 203 i 
Euratom-Traktaten — 
UDSTEDT FØLGENDE FORORDNING: 
Artikel 1 
Fællesskabet iværksætter en foranstaltning for bistand til 
økonomisk sanering og genrejsning i Unionen af Socia­
listiske Sovjetrepublikker efter de i denne forordning 
fastsatte kriterier. 
Artikel 2 
Budgetmyndigheden fastsætter de disponible bevillinger 
for hvert regnskabsår. 
Artikel 3 
1. Den i artikel 1 omhandlede bistand tager form af 
faglig bistand til de igangværende økonomiske reformer i 
Sovjetunionen, og til de foranstaltninger, der iværksættes 
med henblik på overgangen til markedsøkonomi, og til 
de dermed forbundne projekter. Den omfatter også 
omkostningerne ved de til gennemførelsen af disse foran­
staltninger nødvendige leverancer. 
2. De i artikel 2 nævnte bevillinger omfatter omkost­
ningerne ved forberedelsen, iværksættelsen og kontrollen 
med gennemførelsen af disse foranstaltninger. 
C) EFT nr. L 185 af 15. 7. 1988, s. 33. 
30.5.91 De Europæiske Fællesskabers Tidende Nr. C 140/11 
3. Den faglige bistand ydes inden for uddannelse i 
offentlig og privat forvaltning, finansielle tjenesteydelser, 
energi, transport og distribution af levnedsmidler. 
4. I disse fem målsektorer udvælges de foranstalt­
ninger, der skal finansieres på grundlag af denne forord­
ning, bl.a. under hensyntagen til modtagernes præfe­
rencer. 
Artikel 4 
1. Fællesskabets bistand tager form af gavebistand, der 
stilles til rådighed i trancher, efterhånden som foranstalt­
ningerne gennemføres. 
2. Finansieringsafgørelserne og alle dermed forbundne 
kontrakter indeholder bl.a. udtrykkelige bestemmelser 
om kontrolbeføjelser for Kommissionens kompetente 
tjenestegrene og for Revisionsretten. 
Artikel 5 
De generelle retningslinjer fastsættes i et indikativpro­
gram omfattende samtlige foranstaltninger som 
omhandlet i artikel 3, stk. 4, og de fastlægges efter 
proceduren i artikel 7, stk. 2 og 3. I disse generelle 
retningslinjer defineres hovedindsatsområderne for 
Fællesskabets bistand i målsektorerne og retningslinjerne 
for foranstaltningernes gennemførelse. 
Artikel 6 
1. Kommissionen gennemfører foranstaltningerne 
under overholdelse af det i foregående artikel omhand­
lede indikativprogram. 
2. De konsulenter, der skal varetage de faglige bi-
standsforanstaltninger, ansættes på grundlag af tjeneste­
kontrakter. Kontrakterne indgås ved underhåndsaftale 
for projekter til beløb på op til 500 000 ECU, efter 
begrænset udbud for projekter til beløb på mellem 
500 000 ECU og 3 mio. ECU, efter offentligt udbud for 
projekter til et beløb på over 3 mio. ECU. Deltagelse i 
udbuddene og kontrakterne er åben på lige fod for alle 
fysiske og juridiske personer i medlemsstaterne og i 
Sovjetunionen. 
3. Fællesskabets finansiering dækker ikke skatter, told 
og afgifter. 
Artikel 7 
1. Kommissionen bistås af et udvalg, der består af 
repræsentanter for medlemsstaterne, og som har 
Kommissionens repræsentant som formand, i det 
følgende benævnt Udvalget for Forvaltning af Bistanden 
til Sovjetunionen. 2. Kommissionens repræsentant forelægger udvalget 
et udkast til de foranstaltninger, der skal træffes. 
Udvalget afgiver en udtalelse om dette udkast inden for 
en frist, som formanden kan fastsætte under hensyn til, 
hvor meget det pågældende spørgsmål haster. Det 
udtaler sig med det flertal, der er fastsat i Traktatens 
artikel 148, stk. 2, for vedtagelse af de afgørelser, som 
Rådet skal træffe på forslag af Kommissionen. Under 
afstemninger i udvalget tillægges de stemmer, der afgives 
af repræsentanterne for medlemsstaterne, den vægt, der 
er fastlagt i nævnte artikel. Formanden deltager ikke i 
afstemningen. 
3. Kommissionen vedtager foranstaltninger, der straks 
finder anvendelse. Hvis de ikke er i overensstemmelse 
med den af udvalget afgivne udtalelse, underrettes Rådet 
dog straks af Kommissionen om disse foranstaltninger. I 
så fald udsætter Kommissionen gennemførelsen af de 
foranstaltninger, den har truffet afgørelse om, i seks 
uger. 
Rådet kan med kvalificeret flertal træffe en anden afgø­
relse inden for det tidsrum, der er nævnt i ovenstående 
afsnit. 
4. Udvalget kan behandle ethvert andet spørgsmål, 
som formanden forelægger i givet fald på anmodning af 
en repræsentant for en medlemsstat vedrørende gennem­
førelsen af denne forordning, særlig alle spørgsmål, som 
har berøring med de samfinansieringer og den koordina­
tion, der omtales i følgende artikel. 
Artikel 8 
Kommissionen varetager den faktiske koordination af 
Fællesskabets og de enkelte medlemsstaters individuelle 
indsats i Sovjetunionen, herunder bevillingerne til at 
sikre nødforsyning af den sovjetiske industri. 
Medlemsstaterne meddeler Kommissionen de nødven­
dige oplysninger til denne koordination. 
Artikel 9 
Ved udgangen af hvert regnskabsår udarbejder Kommis­
sionen en rapport over gennemførelsen af samarbejdsfor­
anstaltningerne. Denne rapport fremsendes til Europa-
Parlamentet, Rådet og Det Økonomiske og Sociale 
Udvalg. 
Artikel 10 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.